Diari Oficial de la Generalitat Valenciana


Sumari del DOGV 625, del 09-07-1987 (1987/809218)

ORDRE de 26 de juny de 1987, de la Conselleria de Treball i Seguretat Social, per la qual es modifica l'Ordre de 15 d'abril de 1987, de la Conselleria de Treball i Seguretat Social, que desenvolupa el Decret 15/1987, de 16 de febrer, del Consell de la Generalitat Valenciana, sobre Mesures de Foment d'Ocupació per a 1987.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/26/(1)/dof/vci/html**

### Dades del document

Número de DOGV
:   625

Data del DOGV
:   09-07-1987

Secció del DOGV
:   DISPOSICIONS GENERALS

Número del document
:   1987/809218


Data del document
:   26-06-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 26 de juny de 1987, de la Conselleria de Treball i Seguretat Social, per la qual es modifica l'Ordre de 15 d'abril de 1987, de la Conselleria de Treball i Seguretat Social, que desenvolupa el Decret 15/1987, de 16 de febrer, del Consell de la Generalitat Valenciana, sobre Mesures de Foment d'Ocupació per a 1987.  
Una vegada aprovat el Programa de Foment d'Ocupació per a l'exercici 1987 mitjançant el Decret 15/1987, de 16 de febrer (DOGV de 27 de febrer) i l'Ordre de 15 d'abril de 1987 de la Conselleria de Treball i Seguretat Social (DOGV de 8 de maig), en la qual s'estableixen els criteris que han de regir la concessió d'ajudes establertes en l'esmentada norma, i essent-ne necessària l'adaptació als criteris generals establerts per les polítiques estatals en aquesta matèria així com allò disposat per les Comunitats Europees, quant a la concessió d'ajudes estatals a empreses públiques o privades i la relació amb la lliure competència en el mercat, es fa aconsellable de modificar la citada Ordre de 15 d'abril de 1987, de la Conselleria de Treball i Seguretat Social.   
En atenció d'aquests motius, aquesta Conselleria de Treball i Seguretat Social, fent ús de les facultats que li confereix la Llei 5/1983, de 30 de desembre, de Govern Valencià (DOGV de 30 de desembre) i el Decret 192/1985 de 9 de desembre (DOGV de 20 de gener de 1986), del Consell de la Generalitat Valenciana, ordena:   
Article únic  
Els articles quart i cinquè de l'Ordre de la Conselleria de Treball i Seguretat Social, de 15 d'abril de 1987, que desenvolupa el Decret 15/1987 de 16 de febrer, del Consell de la Generalitat Valenciana, sobre Mesures de Foment d'Ocupació per a 1987, queden redactats de la manera literal següent:   
Article 4t  
1. La concessió de les ajudes que estableix el Decret 15/1987, de 16 de febrer, es durà a terme sense perjudici que s'hagen sol·licitat o concedit ajudes indirectes establertes en altres programes, sobre la base dels criteris següents:   
a) Característiques socio-economiques i d'ocupació de la Comarca on se situaran els projectes o les iniciatives que opten als beneficis relacionats en el citat Decret, amb l'establiment dels entorns geogràfics de Sagunt i Alcoi com a zones d'actuació prioritària.   
b) Les característiques pròpies de les referides iniciatives o projectes que hauran de tenir viabilitat tècnica, econòmica i financera, tot fent especial insistència en les següents:   
- Nombre de llocs de treball creats, que almenys hauran de ser-ne cinc, i estabilitat d'aquests.   
- Volum d'inversió per lloc de treball.   
c) Interès social del projecte i la influència en l'entorn geogràfic on es desenvolupa l'activitat, tot tenint en compte la influència sobre l'ocupació i l'activitat econòmica, i la coherència amb els objectius de les Polítiques de Foment d'Ocupació tant de l'Administració Central com de la Comunitat Valenciana, així com les de la Comunitat Econòmica Europea.   
2. La quantia de les subvencions a concedir s'establirà en funció dels paràmetres següents:   
a) Les subvencions per a creació o manteniment de llocs de treball seran fins a 500.000 ptas. per lloc de treball, en cas de treballadors desocupats que s'integren en Cooperatives o   
Societats Anònimes Laborals, menors de 25 anys o majors de 45 anys, i fins a 300.000 ptas. en casos de treballadors no inclosos en aqueix interval d'edat.   
b) La quantia total d'ajudes a concedir en cada projecte o iniciativa no podrà superar el límit màxim de 500.000 ptas. per lloc de treball i s'hi establirà de manera que l'aportació de la Conselleria de Treball i Seguretat Social en concepte de subvenció no siga superior a les aportacions dels promotors.   
3. Els límits establerts en el punt anterior podran ser superats en cas d'iniciatives o projectes que se situen en zones d'actuació prioritàries o mitjançant acord del Consell de la Generalitat Valenciana.   
4. Les assistències Tècniques establertes en el Decret 15/1987, de 16 de febrer, podran ser concedides d'ofici a iniciativa del Director General d'Ocupació i Cooperació o del Conseller de Treball i Seguretat Social, quan l'estudi de l'expedient ho demane, o a instància de part, tot podent-se realitzar amb caràcter individual o conjuntament per a un sector, grup o comarca. El cost d'aquestes podrà ser finançat en la seua totalitat per la Conselleria de Treball i Seguretat Social.   
L'assistència tècnica es prestarà per Empreses o persones físiques especialitzades i que reunesquen garanties de solvència professional.   
5. Quant a les ajudes per a la promoció de Centres d'integració Socio-laboral, s'ajustarà al que disposa el Decret 44/1986, per bé que tindran prioritat en la concessió d'aquestes els projectes que suposen la creació de nous Centres.   
Per tal de concedir subvencions a la contractació de treballadors amb dificultats subjectives de col·locació en Centres ja existents, la Conselleria de Treball i Seguretat Social tindrà en consideració la viabilitat d'aquests, l'efectiva gestió realitzada i la consolidació dels llocs de treball existents, així com llur interès social.   
Així mateix podran concedir-se subvencions a les Empreses, Cooperatives o Societats Anònimes Laborals que contracten a treballadors desocupats subjectes a processos de reinserció social a fi de facilitar la incorporació d'aquests al món laboral.»   
«Article 5é  
1. El Conseller de Treball i Seguretat Social, a la vista de l'informe proposta assenyalat en l'article 3 d'aquesta Ordre, dictarà Resolució concedint, en tot o en part, o denegant els beneficis sol·licitats, sense perjudici del que disposa la vigent Llei de Pressuposts de la Generalitat Valenciana.   
La Resolució dictada es notificarà al sol·licitant d'acord amb el que estableix la vigent Llei de Procediment Administratiu, i les persones interessades hauran d'acreditar en un termini màxim de 6 mesos el compliment de les condicions establertes en aquesta per a fer afectiu el pagament de la subvenció tret que s'haguessen establert altres límits en la mateixa Resolució.   
Si els sol·licitants no realitzaven aquestes acreditacions en el termini indicat s'entendrà que renuncien als beneficis que els foren concedits, tret de causa de força major degudament justificada.   
2. Excepcionalment, i en el cas de projectes el contingut dels quals ho justifique, qualsevol que siga la formula jurídica que adopte l'empresa, el Conseller de Treball i Seguretat Social podrà elevar al Consell, per a l'aprovació 0 denegació, propostes d'acord que facen possible la materialització d'aquests projectes.»   
València, 26 de juny de 1987.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI